Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 210/15/5505	Liptovský Mikuláš, 6.8.2015
EEČ : 2-39-249-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX 725/15, XXXXX XXXXX, Slovensko
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 808,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Rodičovské združenie pri Základnej škole, Hradná ulica č. 342, XXXXX, IČO: 37902334 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX 725/15, XXXXX XXXXX, Slovensko
realizované policajtom Odd.výkonu služby DI OR PZ Lipt.Mikuláš pod spisovou značkou ORP-14/DI-LM- 2015.
dňa 07.05.2015  o 10.00 hod. viedla osobné motorové vozidlo zn. Toyota Land Cruiser, ev. č. LM-319CK, po miestnej komunikácii v Liptovskom Hrádku v smere od Ulice Pri železnici, pri odbočení vľavo na vedľajšiu komunikáciu nedala prednosť v jazde osobnému motorovému vozidlu zn. BMW 520i ev. č. LM-289CH, ktoré viedol po hlavnej ceste v smere od mestskej časti Vyšné Fabriky na Ulicu Pri železnici  XXXXX, nar. XXXXX, trvale bytom Vyšné Fabriky 16/23  XXXXX a došlo k zrážke vozidiel, pri dopravnej nehode utrpel XXXXX otras mozgu, pomliaždenie hrudníka a odreniny čela vľavo s obmedzením obvyklého spôsobu života podľa lekárskeho odborného vyjadrenia cca 15 dní,

Odôvodnenie: 
	Uznesením policajta Okresného dopravného inšpektorátu OR PZ v Liptovskom Mikuláši sp. zn. ORP-14/DI-LM-2015 z 20.05.2015 bolo XXXXX vznesené obvinenie pre prečin ublíženia na zdraví podľa § 158 Trestného zákona.
     	Preskúmaním príslušného spisového materiálu som zistil, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 
     	Obvinený a poškodený uzavreli pred probačným a mediačným úradníkom Okresného súdu v Liptovskom Mikuláši dňa 22.07.2015 dohodu o zmieri, podľa ktorej si  poškodený XXXXX vzniknutú škodu na majetku a zdraví uplatnil z povinného zmluvného poistenia zodpovednosti za škodu spôsobenú prevádzkou  motorového vozidla a týmto sú jeho nároky na náhradu škody v tomto trestnom konaní uspokojené. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.
Dňa 31.07.2015 obvinená zložila do pokladne Okresnej prokuratúry v Liptovskom Mikuláši peňažnú sumu vo výške 100,-€, určenú na všeobecne prospešné účely, z ktorých 50,-€ podľa určenia obvinenej budú poukázané v prospech Rodičovského združenia pri Základnej škole, Hradná ulica, XXXXX a zvyšok tejto sumy bude poukázaný na peňažnú pomoc obetiam trestnej činnosti. Táto suma je primeraná závažnosti spáchaného trestného činu.
 Obvinená a poškodený s týmto spôsobom vybavenia veci vyslovili súhlas. 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť (§ 215 ods. 6 Trestného poriadku).

JUDr. Pavel Sochor
prokurátor